বাংলাদেশ নির্বাচন কমিশন

বাংলাদেশ নির্বাচন কমিশন ঔ দেশ অহানর ভোট চালানির কা ৱাইসাঙ শিংলুপ আহান যেহান বাংলাদেশ সংবিধানর ১১৮ অনুচ্ছেদর মাতুঙে হঙসেহান। মাকক নির্বাচন কমিশনার আগরেল চিঙকরিয়া দেশহান রাষ্টমাককগর য়্যাথাঙল বারো দরকার ইলে আরাকউ কমিশনার লয়া শিংলুপ এহান চলের। কত্তগ কমিশনার থাইলে মাকক নির্বাচন কমিশনারগই সভামাপুগ ইয়া কাম চালিতই। সংবিধানর মাতুঙে মাকক নির্বাচন কমিশনার বারো হের কমিশনার অতারতা দায়িত্ত লনার দিনেত্ত পাচ বসর অইতই।
দায়িত্ত
নির্বাচন কমিশনর দায়িত্তর মা পরেরতাই রাষ্ট্রমাকক বারো সংসদর নির্বাচন চালানি, নির্বাচনর কা  ভোটার লাতংগ হংকরানি, নির্বাচনী চৌদ্দাহান বারো লেপকরানি, আইনল লেপস আরআর নির্বাচন চালানি(অতার মা ইউনিয়ন পরিষদ, পৌরসভা, সিটি কর্পোরেশন, উপজিলা পরিষদ, জিলা পরিষদ, পার্বত্য জিলা পরিষদর নির্বাচনৌ পরের) বারো কাম হবাক  সিজিল করানি। শিংলুপ এহান ৱাইসাঙ বারো সংবিধানর আইনর মাতুঙে থাইতই। কমিশন এহানরে পাংলাক করানি ঔ দেশর হারি সরকারি প্রতিষ্ঠানর দায়িত্তর মা পরের।
মাকক
ডঃ এ টি এম শামসুল হুদা
মাকক নির্বাচন কমিশনার

মুহাম্মদ ছহুল হুসেন
নির্বাচন কমিশনার

ব্রিগেডিয়ার জেনারেল মুহাম্মদ সাখাওয়াত হুসেন
নির্বাচন কমিশনার

মিলাপ
 সরকারি ৱেবসাইটহান

থাক:বাংলাদেশ সরকার